如何表白好想你?古人这么说【长相思/唐·白居易】
汴水流，泗水流，流到瓜洲古渡头，吴山点点愁。
思悠悠，恨悠悠，恨到归时方始休，月明人倚楼。
【长相思/唐·冯延巳】
红满枝，绿满枝，宿雨厌厌睡起迟，闲庭花影移。
忆归期，数归期，梦见虽多相见稀，相逢知几时。
【长相思/唐·李煜】
一重山，两重山。山远天高烟水寒，相思枫叶丹。
菊花开，菊花残。塞雁高飞人未还，一帘风月闲。
【长相思/宋·刘克庄】
朝有时，暮有时。潮水犹知日两回，人生长别离。
来有时，去有时。燕子犹知社后归，君行无定期。
【长相思/宋· 贺怜怜】
朝相思，暮相思。朝暮相思无尽时，奉君断肠词。
生相思，死相思。生死相思两处辞，何由得见之。
【长相思/宋·万俟咏】
一声声。一更更。窗外芭蕉窗里灯。此时无限情。
梦难成。恨难平。不道愁人不喜听。空阶滴到明。
【长相思/宋·吴潜】
上帘钩，下帘钩。夜半天街灯火收，有人曾倚楼。
思悠悠，恨悠悠。只有西湖明月秋，知人如许悠。
【长相思/宋·张元干】
花下愁，月下愁。花落月明人在楼，断肠春复秋。
从他休，任他休。如今青鸾不自由，看看天尽头。
【长相思/宋·王灼】
来匆匆，去匆匆。短梦无凭春又空，难随郎马踪。
山重